Յահյա Աբդուլ-Մաթին II

**Յահյա Աբդուլ-Մաթին II** (; ), ամերիկացի դերասան և ճարտարապետ, ով առավել հայտնի է Քադիլաքի դերով «The Get Down» հեռուստասերիալում, Սև Մանտայի դերով 2018 թվականի DC-ի ընդարձակ տիեզերքի «Ակվամեն» և «Դոկտոր Մանհեթեն» ֆիլմերում, իր դերերով 2017 թվականի «Մալիբուի փրկարարները» ու «Մեծագույն շոումենը» և 2019 թվականի HBO-յի «Պահապաններ» հեռուստասերիալում։

## Վաղ տարիներ և կրթություն
Աբդուլ-Մաթինը ծնվել է Լուիզիանա նահանգի Նոր Օռլեան քաղաքում մուսուլման հոր՝ Յահյա Աբդուլ-Մաթին I-ի և քրիստոնյա մոր՝ Մերիի ընտանիքում։ Նա անցկացրել է իր մանկությունը Նոր Օռլեանի Մագնոլիա շրջանում, իսկ հետո տեղափոխվել է Կալիֆոռնիա նահանգի Օքլենդ քաղաք, որտեղ հաճախել է ՄաքՔլայմոնդսի աագ դպրոցը։ 2004 թվականին նա ընդունվել է քոլեջ, որտեղ հաջորդ տարի դարձել է Ալֆա Ֆի Ալֆա եղբայրության անդամ և մասնակցել է արգելավազքի մրցումներին «Կալիֆոռնիա Գոլդեն Բեարս» թիմի համար։ Նա ավարտել է Կալիֆոռնիայի Բերքլիի համալսարանը ճարտարապետության աստիճանով և հետո աշխատել է Սան Ֆրանցիսկոյում։ Նա միշտ ուզում էր դերասան դառնալ, և այդ պատճառով էլ Աբդուլ-Մաթինը ստացել է Յեյլի դրամայի դպրոցի մագիստրոսի աստիճանը, սկսելով աշխատել որպես բեմական դերասան։

## Կարիերա
2016 թվականին Աբդուլ-Մաթինը սկսել է իր դերասանական կարիերան Բազ Լուրմանի «The Get Down» երաժշտական դրամա հեռուստասերիալում, որի պրեմիերան տեղի է ունեցել Նեթֆլիքսում։ Նրա կերպարը՝ Քլարենս «Քադիլաք» Քալդուելը դիսկո աշխարհի արքայազնն է։ Աբդուլ-Մաթինի աշխատանքը հեռուստասերիալում բարձր է գնահատվել։

2017 թվականին Աբդուլ-Մաթինը հայտնվել է Շոն Քրիստենսենի «Սիդնի Հոլլ» դրամա ֆիլմում՝ Դյուանի կերպարում։ Ֆիլմի պրեմիերան տեղի է ունեցել 2017 թվականի Սանդենս կինոփառատոնում։ Աբդուլ-Մաթինը կատարել է ոստիկանության աշխատողի՝ Գարներ Էլերբիի դերը ռեժիսոր Սեթ Գորդոնի «Մալիբուի փրկարարները» կատակերգական մարտաֆիլմում Դուեյն Ջոնսոնի և Զաք Էֆրոնի հետ միասին։ Ֆիլմը լույս է տեսել 2017 թվականի մայիսի 25-ին։ 2017 թվականին նա նաև մասնակցել է «Մեծագույն շոումենը» ֆիլմի նկարահանումներին, որի դերասանական կազմը ներառում էր նաև Էֆրոնին, Հյու Ջեքմանին, Միշել Ուիլյամսին և Զենդեյային։

2018 թվականին Աբդուլ-Մաթինը՝ Վերա Ֆարմիգայի և Քրիստոֆեր Պլամմերի հետ միասին, նկարահանվել է ռեժիսոր Շանա Ֆեսթեի «Սահմաններ» ռոուդ դրամա ֆիլմում; և Սև մանտայի դերը DC Comics-ի «Ակվամեն» ֆիլմում, որի նկարահանումները սկսել են 2017 թվականի մայիսին Ավստրալիայում։ 2018 թվականին նա ընդգրկվել է ռեժիսոր Ջորդան Փիլի «Մենք» սարսափ ֆիլմում, որը լույս է տեսել 2019 թվականի մարտին։ 2019 թվականին Ամդուլ-Մաթինը կատարել է HBO-յի «Պահապաններ» հեռուստասերիալի գլխավոր դերերից մեկը։

2019 թվականին հաստատվել է, որ Աբդուլ-Մաթինը բանակցությունների փուլում է գտնվում Ջորդան Փիլի պրոդյուսերավորմամբ «Քենդիմեն» ֆիլմի նույնանուն գլխավոր դերը կատարելու համար։ Ֆիլմի թրեյլերը թողարկվել է 2020 թվականի փետրվարի 27-ին, իսկ կինոթատրոններում հայնտվել է 2020 թվականի սեպտեմբերի 25-ին։

2019 թվականի մարտին հայտարարվել է, որ նա ընդգրկվել է Նեթֆլիքսի «Սև հայելի» գիտական ֆանտաստիկա հեռուստասերիալում։

## Ֆիլմագրություն
### Ֆիլմ

### Հեռուստատեսություն

## Ծանոթագրություններ

## Արտաքին հղումներ
* 

Կատեգորիա:21-րդ դարի ամերիկացի տղամարդ դերասաններ
Կատեգորիա:21-րդ դարի ամերիկացիներ
Կատեգորիա:21-րդ դարի դերասաններ
Կատեգորիա:«Էմմի» մրցանակի դափնեկիրներ
Կատեգորիա:Ամերիկացի ճարտարապետներ
Կատեգորիա:Ամերիկացի տղամարդ կինոդերասաններ
Կատեգորիա:Ամերիկացի տղամարդ հեռուստատեսային դերասաններ
Կատեգորիա:Ճագարներ